Pristip: Google fejrer 22 år med 22 procent rabat

Selv om Google egentlig blev registreret som firma den 4. september 1998, så er begivenheden i mange år blevt markeret den 27. september. Således også i år, hvor Google fejrer fødselsdagen ved at give 22 procent rabat på en række produkter rundt om i Europa.

I Danmark gives rabatten på samtlige produkter i den lokale afdeling af Google Store. Godt nok er den danske butik handicappet i forhold til udvalget i afskillige andre lande – vi må blandt andet undvære Pixel-telefonerne, Pixel Buds og Pixelbook Go – men der er stadig spændende ting på hylderne.

Rabatten gives ved at indtaste koden GOOGLEBDAY22 inden man betaler i shoppen. Tilbuddet udløber den 28. september 2020, kl. 00:59, dansk tid, oplyses det.

Her er et par priseksempler med link til vores anmeldelser:

Google Nest Wifi (router + sattellit) 1.630,20 kr. (normalpris 2.090 kr.)

Google Nest Hub 614,22 kr. (normalt 749 kr.)

Stadia Premiere Edition 623,99 kr. (normalt 799,99 kr.)

Nest Protect 857,22 kr. (normalt 1.099 kr.)

Nest Mini 350,22 kr. (normalt 449 kr.)

Chromecast Ultra 491,40 kr. (normalt 630 kr.)

Nest Hello Doorbell 1.637,22 kr. (normalt 2.099 kr.)

Alle produkterne kan ses på Google Store. Bemærk, at vi ikke får nogen økonomisk fordel hverken ved denne artikel eller hvis du vælger at købe noget hos Google.

En ting, der er værd at overveje, er, at Google allerede på onsdag den 30. september forventes at lancere nye produkter. Deriblandt en markant opdatering til Chromecast, der gør det muligt at installere apps på dimsen.

Google er grundlagt af Larry Page og Sergey Bin i 1998. Siden 2006 har selskabet officielt fejret sin fødselsdag den 27. september. Dagen markeres naturligvis også med en doodle på google.dk:

Pristip: Google fejrer 22 år med 22 procent rabat